Gazdasági elnökhelyettesi beszámoló

Csutka Boglárka

2013. október 24. - 2013. december 03.

Időrendi bontás:

2013. 10. 01. - Választmányi ülés

2013. 10. 07. - Választmányi ülés

2013. 10. 25. - Gazdasági bizottsági ülés

2013. 10. 16. - Leltár ellenőrzés

2013. 10. 20. - Tisztségviselői értekezlet

2013. 10. 21. - Választmányi ülés

2013. 10. 31. - Gazdasági bizottsági ülés

2013. 11. 08.-09. - EHÖK vezetőképző

2013. 11. 04. - Választmányi ülés

2013. 11. 25. - Választmányi ülés

2013. 11. 27. - Gazdasági bizottsági ülés

2013. 11. 28. - Bevonó délután

2013. 12. 03. - Választmányi ülés

A legutóbbi Küldöttgyűlés óta az alábbi fontosabb események történtek a gazdaságis színtéren:

Rutin: napi szintű feladataimat igyekeztem minél pontosabban ellátni, a teremfoglalások megtörténtek. Fogadóóráimat egy kivételével megtartottam. E-mailes és telefonos megkeresésekre 1 napos határidőn belül próbálok válaszolni (visszaigazoló e-mailek kivételt képeznek, az néha lemarad, erre próbálok a továbbiakban jobban odafigyelni.) Idén még csak egyszer sikerült tisztségviselői értekezletet tartanunk. A továbbiakban havi szintű ülésezést tervezünk!

.

Leltár, irodaszerek: megtörtént a TTK HÖK 2013/2014-es leltárazása. Minden értéktárgyat megtaláltam. Október 16-án kaptunk egy ellenőrzést a az ELTE leltárfelelősétől Horváth Tamástól, az ellenőrzés zavartalanul megtörtént. A következő lépés a selejtezés megkezdése. Mivel mindkét irodában valamint a raktárakban találhatók értéktárgyak és zsúfolásig vagyunk velük a következő rendszert gondoltam ki: a KGY hetén szortírozunk a talált tárgyakból, amit lehet jótékonysági célra felajánlunk. Ami használhatatlan, azt a továbbiakban nem tároljuk. Így a tárgyalóban felszabadul egy kis hely. A nagy raktárban található eszközöket összeírom a gazdasági csoport segítségével (remélhetőleg a hét végén) majd a listát továbbítom a gmf-hez és innentől már csak várni kell hogy vigyék el az eszközöket. Remélem ez január-februárig megtörténik. Novemberben irodaszerek is megrendelésre kerültek, így mostantól bővelkedünk borítékban, papírban de van tonnerünk is! Rozi megjavítása még várat magára, de lehet anyagiakban jobban megérné egy új nagyteljesítményű nyomtatógép vásárlása.

KHTEÖ: háromszor bíráltunk KHTEÖ-t. Az elbírált pályázatok a KGY idejére már megtalálhatók lesznek a honlapon. A gyakorlat szerint havonta egyszer lesz bírálás az utalási lista leadását megelőző Választmányi ülésen. Így kérem a pályázatokat a Választmány előtti csütörtök estig leadni, köszönöm.

Gazdasági bizottsági ülés:

Az idei évben már háromszor ülésezett a bizottság. Számos karon tisztújítás volt, így sok új delegáltja van a GB-nek, remélem hatékonyan tudunk majd együtt dolgozni. Így a megújult GB tagjai: BGgyK HÖK - Márkus Mariann; IKHÖK -Szádvári Tamás; KOLHÖK - Csordás Péter; BTK HÖK- Ritz András; PPK HÖK - Zsigmond Vanda; TáTK HÖK - Eleni Nanosz; ÁJK HÖK - Gerencsér Csaba; TÓK - Kőszegi Tamás. Valamint az EHÖK gazdasági Alelnöke: Dukán András Ferenc.

Röviden összefoglalva szó volt még a 2013as kari költések egyeztetése után a maradvány felosztásról, valamint a vezetőképző illetve nyomdai igények beszerzéséről. Az üléseken szó volt a közbeszerzési eljárásról. Az utaztatásra már meg van az új partner. A rendezvényekre is megtörtént a kiírás, az idei évben azonban már nem lehet vezetőképzőket tartani. Ez főként a KOLHÖK vezetőképzőjét érintette, ott éves szintem mintegy 80-85 fő van jelen. Nyomda és irodaszerek beszerzése és teljesítése megtörtént. A maradványfelosztásról az elmúlt három év költéseinek fényében kerülhet sor.

Megkezdődött a 2014-es évre szóló költségvetési tervezet kidolgozása. Optimális működéshez szükséges keretre nyújtottuk be az igényünket. Ezt minden kartól bekérte az EHÖK, ezek alapján fogják kiírni a közbeszerzéseket, valamit remélhetőleg meg is kapjuk a forrás felosztás során ezt az összeget. A költségvetési keret valószínűleg december vége, január elejére lesz nyilvános.

A 2012-es évi költségvetési beszámoló még mindig nincs elfogadva. Most néznek utána milyen következménnyel járhat egy el nem fogadott gazdasági beszámoló.

Gazdasági csoport:

Idén létre kívánok hozni egy gazdasági csoportot, főként a selejtezési munkálatok segítéséhez, de nem titkolt célom az utód képzés sem. Minden szakcsót megkértem, hogy juttassák el a felhívást a hallgatókhoz, ily módon egy matematika szakos hallgató jelentkezett akivel fogadóórámon már elbeszélgettem, valamint a bevonó délutánon a szekciómban résztvevő két hallgató is jelezte szándékát e-mailben hogy szeretnének csatlakozni a csoporthoz (ami igen örvendetes:)). Természetesen a héten még várom a lelkes jelentkezőket!

Bármi kérdésed van akár általánosságban vagy a beszámolómmal kapcsolatban keress bátran a gazdeh@ttkhok.elte.hu, illetve a bogika0107@caesar.elte.hu e-mail címeken!

Csutka Boglárka

Gazdasági elnökhelyettes

ELTE TTK HÖK

gazdeh@ttkhok.elte.hu